Heksa+med+de+grønne+hanskene

=Heksa med de grønne hanskene =

//Barna viser glede, nysgjerrighet og fantasi under fortellerstunder.// //Et rikt fortellingsmiljø er en forutsetning for at barna skal strekke seg etter fortellerkompetansen.// (Barns språkutvikling, 2009).


 * Det hele startet i oktober 2014**
 * Gutt 5 år: //"Sandra, kan du ikke fortelle et eventyr du har funnet på selv?"//**

//Kort fortalt handler eventyret om to barn som følger etter en snakkende kråke til et magisk forlatt slott.// I slottet er det ingen møbler, kun et stort maleri med bilde av en heks som har på seg grønne hansker. Barna blir søvnige og legger seg til å sove. Plutselig våkner de av at det er noe som beveger seg på dem. Det er helt mørkt, og de kan ikke se noen ting. De blir livredde og bestemmer seg for å løpe hjem. På vei ut av slottet kikker de på maleriet, og den ene hansken til heksa er borte.

Med masse innlevelse, bevegelse, dans og sang slår dette eventyret like bra an hver gang det fortelles. Noen ganger vil de til og med høre det to ganger etter hverandre.

- Hvem er heksa? - Finnes hun på ordentlig? - Hvordan ser hun ut? - Er hun snill? - Kjører hun en sopelime? - Hvor ble det av hansken? - Var det hansken som krøp på barna?
 * Barna har mange spørsmål knyttet til eventyret**


 * Barna så plutselig heksa overalt.**

"Jeg vet at heksa er ekte, for jeg hørte at hun ulte utenfor rommet mitt i natt" "Jeg så heksa på butikken" "jeg så heksa i skogen, hun leita etter hansken sin"

På bakgrunn av den enorme interessen for dette eventyret bestemte vi oss for å undersøke litt mer om heksa. Barna visste veldig mye fra før. -Hun heter Trine - Hun har en kråke som kan snakke og leverer brev for henne - Hun har en sopelime som hun kjører over Horten med - Hun er faktisk veldig snill - Hun er observert mange ganger på leting etter hansken sin, så hun savner den nok veldig.



På tur til plassen vår fant vi plutselig et brev fra heksa. Barna var overbevist om at kråka måtte ha levert det. Pluselig kikket mange av barna opp, og der satt kråka i treet over oss. "Tusen takk for brevet" jublet barna entusiastisk. "Kra Kra" sa kråka og fløy avgårde. (Helt sant, han svarte oss) I brevet sto det at heksa trengte hjelp fra utegruppa til å lete etter hansken. Den måtte være i skogen et sted. Da var det bare å sette i gang! Men det var ikke bare bare.. skogen er jo så stor!

Etter noen dager sendte heksa oss et skattekart over et område i skogen hun mente hun kunne ha mistet hansken sin.
 * Oktober 2014**
 * Vi har fått skattekart fra heksa!**

[[image:redigert.JPG]][[image:IMG_6351.JPG]][[image:IMG_6348.JPG]]
Barna var flinke til å orientere seg og klarte ved hjelp av kartet å finne ut at heksa hadde mistet hansken sin ved den gamle skytebanen. Etter en liten leteaksjon fant vi den grønne hansken hennes dinglende i et tre,

[[image:redigert 2.jpg]]
Ved hansken lå det et nytt brev. Det viste seg at hansken var lei av å bare sitte på hånda til heksa og rett og slett trengte en ferie til skogen. Men han kunne jo ikke være alene? Derfor hadde utegruppa fått skattekartet. Vi er jo så mye ute i skogen, og kunne jo ta med hansken på tur! Barna kom så med et forslag om at de kunne jo ha med seg hansken hjem en dag hver. Vi ble derfor enige om dette. Dagen etter fikk det barnet som hadde hatt hansken fortelle om sin dag med den. Det var mye morsomt som ble fortalt.

- Hansken og jeg lekte med lego på rommet mitt - Hansken var med meg i lekebutikken for å kjøpe halloween kostyme. Der så vi heksa. - Hansken satt nede med mamma og pappa i mens jeg sov - Hansken løp opp og ned trappene og var rampete - Hansken sov oppå osten inne i kjøleskapet - Hansken slo mamma på rumpa

Fortellergleden og ikke minst fantasien har ingen grenser. Tenk at det går an å gjøre så mye gøy med en hanske?